<classify> UJERUMANI imeahidi kuipiga jeki sekta ya afya katika Jumuiya ya Afrika Mashariki EAC, kwa kuipatia Sh bilioni 100 kama ishara ya ushirikiano mwema baina yake.Ofisa Mkuu wa Sera wa Ujerumani kutoka katika Wizara ya Uchumi na Maendeleo ya Ujerumani, Claudia Imwolde- Krämer amesema hayo makao makuu ya jumuiya hiyo, jijini Arusha.Alisema Ujerumani na EAC zina historia ndefu na zimekuwa zikishirikiana kwa miaka mingi katika nyanja za kiuchumi, kiafya na kiutamaduni.Ninakubali na kuitambua juhudi zinazofanywa na nchi za Jumuiya ya Afrika Mashariki za kuwapatia watoto wote chanjo ndani ya eneo hilo, alisema Claudia Imwolde- Krämer wakati akizungumza na waandishi wa habari.Naibu Katibu Mkuu wa Jumuiya ya Afrika Mashariki anayeshughulikia Miundombinu na Mipango, Steven Mlote alisema ni heshima kubwa kwa EAC kuwa na Imwolde Kramer kama mgeni wake.Kwa hakika Ujerumani na Jumuiya ya Afrika Mashariki zina historia ndefu na uhusiano usiotikiswa tangu enzi za mwanzo wa jumuiya hii miaka 20 iliyopita, alisema Mlote.Mlote alisema EAC imekuwa ikishirikiana na Ujerumani, katika sekta za afya, biashara, kilimo na utalii.  <topic>: KITAIFA 